Tiru ma Asi ni Roha ni Jahowa |\n”Jahowa, Jahowa do Debata na talup jala na asi roha.”—2 MUSA 34:6.\nENDE: 142, 12\nBoasa ndang mura patuduhon asi ni roha?\nSongon dia do Jahowa mangajari naposoNa asa patuduhon asi ni roha?\nSongon dia do hamu boi patuduhon asi ni roha?\n1. Songon dia do Jahowa paboahon taringot diriNa tu si Musa, jala boasa i ringkot?\nHEA do si Musa manungkun tu Jahowa, na urupan ni Jahowa do ibana manang na ndang. Dipaboa Jahowa ma tu ibana taringot goar dohot parangeNa. Dipaboa Jahowa do jumolo taringot asi ni rohaNa, sian bisuk manang huasoNa. (Jaha 2 Musa 34:5-7.) On boi paposhon roha ni si Musa, na urupan ni Jahowa do naposoNa. (2 Mus. 33:13) Songon dia molo hita saonari? Urupan ni Jahowa do hita? Di artikel on taulas ma taringot parange asi ni roha, i ma sapangkilalaan dohot halak na marsitaonon jala olo mangurupi nasida.\n2, 3. (a) Boasa sude jolma boi patuduhon asi ni roha? (b) Boasa ingkon taparsiajari na nidok ni Bibel taringot asi ni roha?\n2 Debata parasiroha do Jahowa. Jala ditompa ibana do jolma suman tu Ibana. Alani i, sude do jolma boi patuduhon asi ni roha. Nang pe ndang mananda Jahowa, jotjot do halak patuduhon asi ni roha. (1 Mus. 1:27) Godang do dipaboa di Bibel taringot halak na patuduhon asi ni roha. Umpamana, ro ma dua borua na marbadai alani posoposo tu si Salomo. Laho mamboto ise do ina ni posoposo i na sasintongna, didok si Salomo ma asa dibola dua posoposo i. Alani asi ni roha ni ina ni posoposo i, didok ma asa unang pola dibola dua posoposo i. Jala dilehon ma i tu borua na sada nai. (1 Raj. 3:23-27) Asing ni i muse, i ma boru ni si Firaun. Jumpangna ma si Musa tingki posoposo, gabe ”asi ma rohana”. Dibahen ma si Musa gabe anakna nang pe diboto ibana halak Heber do posoposo i jala ingkon dibunu.—2 Mus. 2:5, 6.\n3 Boasa ingkon taparsiajari taringot asi ni roha? Ala dipangido Jahowa do asa tatiru Ibana. (Eps. 5:1) Alai nang pe ditompa suman tu Debata, ndang sai mura patuduhon asi ni roha, ala jolma na mardosa do hita. Jotjot do hita mangkaringkothon diri jala maol mangurupi na asing. Jadi songon dia do hita asa manarihon na asing? Na parjolo, taulas ma songon dia Jahowa dohot naposoNa na patuduhon asi ni roha. Na paduahon, taulas ma songon dia hita maniru Debata na patuduhon asi ni roha, jala taulas ma aha do labana molo taulahon i?\nJAHOWA MA SITIRUON NA SUN DENGGAN\n4. (a) Boasa disuru Jahowa surusuruanNa tu Sodom? (b) Aha do na boi taparsiajari sian pengalaman ni si Lot?\n4 Di Bibel godang do dipaboa taringot songon dia Jahowa marasi ni roha. Umpamana, songon na masa tu si Lot. Mansai jahat do pangalaho ni halak Sodom dohot Gumora. Ala halak na tigor do si Lot marsak do rohana mangida i. Didok Debata ma na laho ripashononNa huta i. (2 Ptr. 2:7, 8) Alani i, disuru Debata ma surusuruanNa paboahon tu si Lot asa lari manadingkon huta i. Bibel mandok, ”Lambat do si Lot. Alai asi do roha ni Jahowa di ibana; jadi ditogu surusuruan i ma tanganna, dohot tangan ni niolina dohot boruna sidua halak i, manadingkon huta i.” (1 Mus. 19:16, Bibel siganup ari) Tangkas ma diantusi Jahowa do aha na masa tu si Lot. Alani i, pos ma rohanta diboto Jahowa do aha na masa tu hita.—Jes. 63:7-9; Jak. 5:11; 2 Ptr. 2:9.\nPos ma rohanta diboto Jahowa do aha na masa tu hita\n5. Songon dia do Hata ni Debata mangajari hita asa marasi ni roha?\n5 Diajari Jahowa do muse naposoNa asa marasi ni roha. Sian dia do i taboto? Dibahen do uhum tu halak Israel najolo, na mangurupi nasida asa marasi ni roha. Umpamana, diloas do sahalak parutangan mambuat ulos ni na marutang gabe borot. (Jaha 2 Musa 22:26, 27.) Alai andorang so bot mataniari ingkon dipaulak do ulos i, asa unang ngalingalian na marutang i di tingki modom. Aha do na boi taparsiajari sian uhum on? Tongtong ma patudu asi ni roha. Tingki adong donganta sahaporseaon na marsitaonon, pintor rade ma hita mangurupi nasida.—Kol. 3:12; Jak. 2:15, 16; jaha 1 Johannes 3:17.\n6. Aha do na boi taparsiajari sian cara ni Jahowa na marasi ni roha tu halak Israel?\n6 Nang pe sai mangalo halak Israel, tongtong do Jahowa marasi ni roha. Songon na tarsurat, ”Angkup ni i tibu hian jala jotjot disuru Jahowa, Debata ni ompunasida i palumba nasida marhite sian angka suruanna, ai dipalambas do rohana mangolani bangsona dohot joro ingananna i.” (2 Kron. 36:15) Suang songon i ma hita saonari. Boi do tapaboa taringot asi ni roha ni Debata tu halak na so mananda Jahowa dope. Olo do ra nasida muba jala maraleale tu Ibana. Alana ndang lomo rohana ni Jahowa mangaripashon manang ise pe. (2 Ptr. 3:9) Alani i, tabahen ma nasa gogonta mangurupi sude halak, asa boi mandapot asi ni roha ni Debata. Tabaritahon ma i andorang so ro dope ari rimas ni Debata.\n7, 8. Songon dia do Jahowa marasi ni roha tu sada keluarga?\n7 Saonari godang do naposo ni Debata na marasi ni roha. Umpamana songon na masa di Bosnia taon 1990an. Jotjot do halak di tingki i marbadai jala masibunuan ala marasing suku. Di sada tingki, adong ma sada keluarga na naeng laho tu kebaktian di Serbia. Diboan nasida do dua anakna. Sada sian i, digoari si Milan, umurna 12 taon. Laho tardidi do natuatua ni si Milan di kebaktian i. Marbus ma nasida dohot angka dongan Sitindangi. Hape dung sahat di perbatasan, disuru tentara ma keluarga ni si Milan turun sian bus i, ala asing sukuna. Alai molo donganta na asing diloas do laho. Dung dua ari keluarga i di perbatasan, disungkun tentara i ma tu komandanna, na laho hahuaon do nasida. Didok komandan i ma, ”Papulik jala tembak ma nasida!”\n8 Tingki mangkatai dope tentara i, ro ma dua halak na so ditanda manjumpangi keluarga ni si Milan. Marhusip ma nasida mandok na Sitindangi Ni Jahowa do nasida. Nunga dipaboa angka dongan na di bus i na masa tu keluarga ni si Milan. Dung i disuru ma si Milan dohot anggina asa masuk tu mobil na di bariba ni perbatasan i. Alana ndang na laho paresoon ni tentara i suratsurat ni dakdanak. Dung i disuru ma natuatua ni si Milan asa masuk tu mobil i, sian pudi ni pos perbatasan i. Mabiar do nian nasida. Alai sahat do nasida di bariba ni perbatasan i, jala ndang diida tentara i nasida. Ndang tardok las ni roha ni nasida dung pajumpang dohot ianakhonna di bariba ni perbatasan. Ujungna boi ma nasida kebaktian. Pos do roha ni nasida na ditangihon Jahowa tangiang ni nasida. Taboto do sian Bibel ndang sai songon on cara ni Jahowa paluahon naposoNa. (Ul. 7:58-60) Alai sian pengalaman on didok si Milan ma, ”Hira na dipapitung surusuruan do angka tentara i, jala Jahowa do na paluahon hami.”—Ps. 97:10.\nOlo do hamu maniru Jesus jala mangurupi angka halak laho mananda Jahowa?\n9. Songon dia do pangkilalaan ni Jesus mangida angka halak na mangihuthon ibana? (Ida gombar di mula ni parsiajaran.)\n9 Sitiruon na denggan do Jesus laho patuduhon asi ni roha. Asi do rohana mida angka halak. ’Ai maheu jala marhinamago do nasida songon birubiru na so marparmahan.’ Aha do na diulahon Jesus na patuduhon asi ni rohana? ”Gabe godang ma dipodahon tu nasida.” (Mat. 9:36; jaha Markus 6:34.) Alai molo halak Parise ndang songon i. Ndang olo nasida mangurupi angka halak. (Mat. 12:9-14; 23:4; Joh. 7:49) Olo do hamu maniru Jesus jala mangurupi angka halak asa mananda Jahowa?\n10, 11. (a) Boasa ndang sai ingkon tapatudu asi ni roha ganup tingki?\n10 Alai ndang ingkon sai tapatudu asi ni roha ganup tingki. Umpamana songon na masa tu Raja Saul. Disuru Debata do si Saul asa mambunu sude halak Amalek, pahanpahananna, dohot rajana i ma si Agag. Alana musu ni bangso ni Debata do nasida. Alai ndang dibunu si Saul Raja Agag dohot angka pahanpahananna, ala asi rohana. Gabe sogo ma roha ni Jahowa mida ibana. (1 Sam. 15:3, 9, 15) Panguhum na tigor do Jahowa. Boi do diboto Ibana aha na di bagasan roha ni halak. Jadi Ibana do na umboto andigan ingkon patuduhon asi ni roha. (And. 2:17; Hes. 5:11) Satongkin nai, ripashonon ni Jahowa ma angka na so mangoloi Ibana. (2 Tes. 1:6-10) I ma tingkina ndang marasi ni roha be Ibana tu angka parjahat. Alai, patuduhononNa ma asi ni roha tu halak na tigor di tingki i.\n11 Tutu, ndang disuru hita gabe panguhum ni angka halak. Alai boi do taurupi nasida, asa boi mandapot hangoluan. Songon dia do carana? Taida ma pigapiga cara.\nCARA PATUDUHON ASI NI ROHA\n12. Songon dia do caranta marasi ni roha tu angka halak?\n12 Mangurupi di ulaon siganup ari. Dipangido Jahowa do asa marasi ni roha naposoNa tu sude halak. (Joh. 13:34, 35; 1 Ptr. 3:8) Sada sian lapatan ni marasi ni roha, i ma ”sapartinaonan”. Halak na marasi ni roha marsitutu laho mangurupi halak na mangadopi hasusaan. Alani i, sai taparrohahon ma angka halak jala rade ma hita mangurupi nasida. Boi do ra taurupi nasida mangulahon ulaon di jabu manang manuhor na porlu di nasida.—Mat. 7:12.\nPatudu ma asi ni roha marhite mangurupi angka halak (Ida paragraf 12)\n13. Aha do na diulahon angka donganta tingki adong mara?\n13 Mangurupi na hona mara. Asi do rohanta tu halak na hona mara. Jala ditanda do Sitindangi Ni Jahowa ala rade mangurupi halak na hona mara. (1 Ptr. 2:17) Umpamana, songon na masa di Jepang taon 2011. Ro ma gempa bumi dohot tsunami disi. Gabe sega ma angka jabu dohot Bale Harajaon. Ro ma angka dongan sian kota dohot negara na asing, laho paulihon angka jabu dohot Bale Harajaon. Dipatogu do haporseaon ni donganta borua mangida i. Jala didok ibana ma, ”Gabe huboto ma na disarihon Jahowa do hami. Masiurupan do sude angka dongan. Jala ditangiangkon angka dongan di liat portibi on do hami.”\n14. Songon dia do hita mangurupi na marsahit dohot na matua?\n14 Mangurupi na marsahit dohot na matua. Asi do roha tu na marsahit dohot tu na matua. Jala tatangiangkon do asa ro Harajaon ni Debata jala ndang adong be angka na marsahit dohot na matua. Alai andorang so ro i, ingkon taurupi do nasida. Parohahon ma na masa tu sahalak pengarang buku. Ibana paboahon, nunga matua omakna jala pikun. Sada tingki dikotori omakna ma bajuna sandiri. Tingki laho paiashon bajuna i, ro ma dua halak Sitindangi Ni Jahowa na jotjot manjumpangi omakna. Diurupi nasida ma omakna i paiashon bajuna i. Dung i, dibahen nasida ma tes jala rap hundul mangkatahatai dohot omakna i. Mandok mauliate do anakna i tu nasida. Jala didok ma, ”Diulahon nasida do angka na niajarhon ni nasida i.” Songon dia molo hita? Asi do rohanta mida halak na marsahit dohot na matua? Olo do hamu mangurupi nasida nasa tolapmuna?—Plp. 2:3, 4.\n15. Songon dia do ulaon marbarita boi mangurupi angka halak?\n15 Mangurupi halak mananda Jahowa. Cara na dumenggan patuduhon asi ni roha i ma, marbarita na uli taringot Jahowa dohot HarajaonNa. Urupi ma halak mamboto laba ni na mangulahon parenta ni Jahowa. (Jes. 48:17, 18) Molo taulahon on las ma roha ni Jahowa. Olo do hamu mangalehon gumodang tingkimuna di ulaon marbarita?—1 Tim. 2:3, 4.\nLABA NI NA MARASI NI ROHA!\n16. Aha do labana molo marasi ni roha?\n16 Sahalak ahli kesehatan paboahon, lam sehat jala lam burju do hita molo tapatuduh asi ni roha. Molo taurupi na marsitaonon, lam marlas ni roha ma hita, marpangkirimon, ndang lungunlungunan, jala lam dao ma pingkiran na roa sian hita. Molo tapatudu holong ni roha, ias ma panggora ni rohanta ala taboto on do na dihalomohon Jahowa. (Eps. 4:31, 32) Tangkas ma, halak na marasi ni roha boi gabe natuatua, dongan saripe, manang aleale na burju. Asing ni i, molo marasi ni roha hita sai dapotta do pangurupion di tingki na tahaporluhon.—Jaha Mateus 5:7; Lukas 6:38.\n17. Boasa olo hita marasi ni roha?\n17 Tutu, godang do labana molo marasi ni roha hita. Alai na rumingkot, marasi ni roha pe hita ala lomo do rohanta pasangaphon jala maniru Debata Jahowa. Ibana do Mual ni holong dohot asi ni roha. (Poda 14:31) Molo tapatudu asi ni roha lam solhot ma paralealeonta tu dongan sahaporseaon dohot tu angka halak di humaliangta.—Gal. 6:10; 1 Joh. 4:16.\nPatuduhon asi ni roha I ma cara ni Jahowa patuduhon holongNa. Jala patuduhon asi ni roha lapatanna ndang holan pangkilalaan sambing, alai olo mangurupi halak na mangadopi hasusaan.


Horas Bangso Batak – TanoBatak\nMaret 10, 2010 tanobatak\tHata Batak\t18 Komentar\nHINATA BIRA HINATA HALTO, DOS LAGATNA\nMolo jinama halto, manigor hinilala do pangkorhonna rintop (gatal). Songon i do nang bira, dos do lagatna mambahen rintop tu pamatang.\nSipata do jolma japa-japa mandiori sibonsiri haroro ni rintop tu pamatangna, ai dang dituntun rohana na dais ibana tu halto dohot bira. Dang diboto naung mangararati lagat ni halto tu inganan na asing ujungna dais tu pamatang. Molo pinangan bira dung dilompa, sada do podana didok natuatua; “unang nidok rintop”. Toho, rumintop do halto sian bira.\nMei 29, 2009 tanobatak\t14 Komentar\nJuli 28, 2008 tanobatak\t5 Komentar\nNDANG JADI UJAON NALUMBANG, SOLANGON NAPONJOT\nMolo solangon naponjot, na mamolai do i, molo ujaon nalumbang manipuli pasi do i, jala ndang na mambahen denggan i. Ido umbahen dipodahon natuatua; Ndang jadi solangon naponjot ujaon nalumbang.\nJuli 3, 2008 tanobatak\t3 Komentar\nIa na gaung so marihot ima ombun. Tung boi pe moru las ni ari diholipi ombun, ianggo hatiuron i ndang boi mago. Tung beha pe lambasna marpungu mangondingi mataniari, ndang marimpola i, molo mangullus alogo masarsar sandiri do ombun i laos so tarida. Tung sumorop pe ibana di harangan, ndang sangkot di dangka ni hau jala ndang peak di tano.\nMaret 26, 2008 tanobatak\t5 Komentar\nMolo di jabu ruma Batak, marbagian-bagian do goar ni inganan, jabu bona, jabu soding, jabu suhat dohot sitampar piring. Jabu bona do ummangat sian natolu on. Baca lebih lanjut →\nJanuari 11, 2008 tanobatak\t4 Komentar\nDung lam lam humusor gadu sian tuhe lam mago ma tohap ni angka raja sian tonga-tonga ni halak Batak. Baca lebih lanjut →\nNovember 16, 2007 tanobatak\t7 Komentar


Boado Pandapot ta Taringot Tambak ni Raja Marpaung on - Sonakmalela | Punguan Ompu Raja Sonakmalela\nTambak ni Raja Marpaung na di Sangkar Ni Huta dalan tu Kantor Bupati TOBASA,......\n5 Taon na Salpu ndang adong dope dalan lao tu tambak ni Ompung ta on.............................\nOn ma kunjungan nami, tu tambak ni Ompung ta i Raja Marpaung na di Tgl. 02 Juni 2015. Borhat do hami sian Kota Pekanbaru dinalaho Ziarah tu tambak ni Ompung ta on.\nJala lao do hami manjumpangi angka Dongan tubu ta na adong di Lumban Bulbul, dinalaho manungkun tu nasida jala mangido pandapot,..ai ise do na mangurus tambak on?\nInformasi na dapot hami sian Dongan tubu ta na di Lumban Bulbul on, molo na paturehon manang na mandanai asa adong dalan/jalan tu tambak ni Ompung ta i ima Pamoruonta Monang Sitorus br. Marpaung (Bupati Tobasa) di hati ha i. Melalui informasi sian Dongan tubu ta na di lumban bulbul i do, borhat ma hami muse manjumpangi Dongan Tubu ta na margoar St. Drs. P. Marpaung (Pengurus ni Punguan Raja Marpaung Se-Kec. Balige) manjalo panuturion taringot pardalanan/jazirah ni Pinompar ni Ompunta Raja Marpaung na sahat tu Narumonda, Meat, Tampahan, Tarutung, Garoga, Pangaribuan, Barus, TapSel, TapTeng, Labuhan Batu dohot angka luat na asing.\nMolo ni parate-atehon do panuturion manang penjelasan ni amanta St. Drs. P. Marpaung on,...nunga marserak tu desa na ualu angka pinompar ni Ompung ta na jolo i dinalaho mangalului jampalan na lomak lao manguduti ngolu-ngolu siada pari. Godang do pinompar ni Ompung ta on, naung berhasil diparngoluon baik angka na di Huta songon ni nang di Tano Parserahan. Jala muse molo taingot do Poda manang lirik ni Ende ni Raja Sonakmalela na jotjot ta endehon di tingki Marpesta hita na mandok :\nRAJA MARPAUNG, TOROP PINOMPAR NI, HOLAN PARPANGKAT NA TIMBO TIMBO I…\nNang pe marboru sonakmalela i holan na burju do tu boruna i\nLaos songoni do muse borunai holan na basa marhula-hula i.\nAlai molo tabandingkon do tohonan parngoluan naung dapot ni Pinompar ni Raja Marpaung on ima Hamoraon, Hagabeon, Hasangapon songon na di parsinta-sinta halak batak,.......huhilala hami ndang dos be nangkok na/ tuat na molo tabereng do kondisi ni Tambak ni Ompung ta on. Menurut hami, hurang adong do relevansi ni lirik ni Ende ni Sonakmalela i na mandok "Marpaung torop pinompar no, holan parpangkat na timbo timbo i.." molo hita bandingkhon dohot Tambak ni Ompung ta Raja Marpaung i.\nJadi,..marpanungkun majolo hami :\n- Boada pandapot ni damang/dainang taringot tambak ni Ompung ta on?\n- Aha do kendala manang Masalah umbaen Tambak ni Ompung ta on gabe songon i,.....ndang pantas huhila tambak ni Marga songon on,...hape molo tabereng do tambak ni Marga na asing nunga tung mansai uli jala denggan ?\n- Boi dope hita marsada na mardongan tubu, songon i nang boru ta pinompar ni Ompung ta on, dinalaho mangarangrangi patupahon na dumenggan sian saonari on ????\nAlani ma, hami sian Kota Pekanbaru, marpanungkun tu hita sude pinompar ni natua-tua on na adong di liat portibion,..tarhirim do hami, boi hita mardiskusi jala saroha tu angka ari-ari na mangihut, mangalehon pemikiran dohot pandapot asa lam tu denggan na tambak ni Ompung ta Raja Marpaung on.\nRio Jones Martahan Marpaung, SE, MM\nHP : 0812 2020 2336\nFacebook : Rio Marpaung\nBoi do hamu Amang/inang mambahen komentar di toru on,....Mauliate ma dihita saluhutna


Majalah Bina Warga HKI Online / e-magazine: Bina Wanita Edisi JULI 2008\nMinggu, VII Dung Trinitatis - 06 Juli 2008\nJESUS KRISTUS DO PALUAHON JALA NA MNDONGANI HITA\nEfesus 1: 7 – 14\n1. Marende : B.E. No. 166: 1 + 3 HG\n3. Majahat dohot manangkasi Turpuk\nTongon di penjara do si Paulus manurathon surat on, ala ni barita na uli i. ndang alani ulaon na so tama mambahen ibana di penjara (3:1; 4:1; 6:20). Nangpe di penjara ibana, tongtong do dipatuduhon ibana parsihohotanna, las ni rohana, panghirimonna dohot holong ni rohana tu debata dohot tu Huria i. Tarida do sian pandohan ni ibana di surat on, naso adong pandelean dohot sumurut sian haporseaon nang pe adong angka pangambati ala ni haporseaon tu Tuhan Jesus. Maksud ni si Paulus manurathon surat on, tontu dolaho pahothon panjouon, pamilliton ni angka na porsea, angka na badia na ro sian hasipelebeguon marhitehite Kristus, sian asi ni roha ni Debata.\nNunga dipatupa Debata di hita haluaon marhitehite Kristus i, Ibana do gabe parhitean na patauhon hita manjalo asi ni roha ni Debata. Taruli ma jolma i diangka pasupasu partondion tu na hinophopNa. Molo adong pe hahuranganta tu Debata, nunga gabe disingkati Tuhanta Jesus, jala dipatupa i sian asi ni roha, ndang ala ni parulanta, alai silehonlehon ni Debata do di bagasan hadirion ni jolma i. Nunga ditodo, dijou, dipintori jala diparbadai hita marhitehite panghophopon ni Tuhanta Jesus Kristus, asa gabe mulak hita anakhonNa, partohap di hangoluan sogot, i ma nampuna Harajaon na saleleng ni lelengna (2: 8-9). Tung silehonlehonNa do i, asa gabe parasi roha, pardenggan basa hita, mangulahon na denggan, mamparbuehon angka ulaon na tau halomoan ni Debata, manang di dia, sadihari pe, na metmet manang na balga, naeng patupaonta di keluarga, huria, masyarakat.\nDipasada do angka na pnillitNa i di bagasan Kristus. Kristus ma pardomuanta, disi ma hita sada marhitehite pandidion, asa ndang be ni rahutan, pinasada ni marga, suku, ugamo alai nunga di pasada mudar ni Kristus i (Gal 3:26-28). Kristus ma partalian tu Debata dohot tu donganta jolma naung tinodoNa, jala naung disangkapi Debata hian do. Jesus Kristus ima “barita nauli” haluaon. Ndang pardomuan alani kepentingan pribadi, kelompok dohot sittasitta ni hajolmaon umbahne na sada hita di basagan Kristus. Alai ala ala ni mudar ni Kristus do asa saluhut hita ndang holan mamingkirhon dirinta be, jala asa somba tu goar ni Jesus nasa ulu ni tot, na di banua ginjang dohot na ditano, nang di toru ni tano (Pilipi 2:3-11).\nMarhitehite jesus i do malua hita jala taruli hita di haluaon, na so tarpatupa ni portibon di hita. Nunga di patupa na dumenggan i di hita jl hita pe gabe habaoran ni uli basa dohot na denggan saluhut, ala nunga tajalo na denggan, asi ni roha ni Debata. Dipasahat do TondiNa (Tondi Porbadia) na pinarbagabagahon mandongani, pohothon haporseaon huhut mangapuli angka n porsea i. Tanda jaminan na so dipsombu Debata angk na porsea, jala patujolona nunga dipasahat tu hita, ima Tondi Porbadia. Tondi Pormadia ma na gabe pahothon pangkhirimonta, laho mnuturi dohot mandongani angka na porsea i, paima sahat hita tu hasngapon sogot (Bdn. Rom 8:14-17). Tondi Porbadia do dilehon patujolo ni arta siteanonta. Tondi Porbadia laho manogihon hita tu haluaon na pinatupana, asa tarpuji hasangaponNa.\nAsi ni roha ni Debata do patauhon jolma i gabe panean di harajaonNa. Ai nunga dibagasan gomgoman ni dosa hian sude jolma, hinorhon ni angka pangalosion. Alai di bagasan Kristus, na hinaholonganNa i, gabe ias jala so hasurahan do ganup na porsea di Ibana. Sude do jolma di todo Debata bahen anakNa. Manang ise na ro tu Tuhan jesus, mangundukhon pambahenanna na so tama, jala olo paubahon rohana, sai dapotsa do haluaon sian asi ni rohaNa. Dihungkupi holongNa na songkal i do sude dosa ni angka na ro manopoti dosana ( 1 Joh 1:9). Holan Kristus do na marhuaso manghuphupi dosa ni jolma na manolsoli jala paubahon rohana. Ai Ibana do naung mangusehon mudarNa bahen hasesaan ni dosa ni angka n porsea. Asa, “ndang adong haluaon sian na asing, tung holan di bagasan Kristus do” (Ulaon 4:12). Diusehon do holongNa i mardongan hapistaran dohot habisuhon godang. Lapatanna: dipapatar do holongNa i marhite pangantusion na tangkas taringot tu uhum dohot asi ni roha na pangoluhon. Dung di tobus Jesus jolma i sian ragam ni pardosaon i, di suru do Tondi Porbadia laho maniroi, mangajari jolma i asa boi padaonna hadirionna sian dosa i.\n1. Jotjot do sumbia ni sibolis i naneng margogo laho mangaithon hita tu bagasan dosa. Boha do caramu laho mangalo sumbia ni si bolis i ?.\n2. Godang di tingki nuaengon jolma madabu tu bagasan dosa ala arta na di portibion. Dia do tumagon sonang di bagasan hapogoson parartaon, dari pada susa ala ni hamoraon ni portibion ? Boasa ?.\n5. Tangiang Pangondianon/Syafaat.\n6. Marende : B.E. No. 210: 1+3 (Papungu Pelean)\n7. Tangiang Panimpuli\nMinggu VIII Dung Trinitatis - 13 Juli 2008\nHAHOLONGI DEBATA SIAN SANDOK NGOLUM\n5 MUSA 6: 1 – 9\n1. Marende : B.E. No. 195: 1-2\n3. Manjaha dohot manangkasi Turpuk.\nIa buku 5 Musa on, i ma jamita na marudutudut sian si Musa, na jinamitahononna tu bangso Israel di tano Moab. Inganan paradianan nasida dung leleng marpindapinda di padang pasir, jala sian tano Moab on naeng masuk nasida tu tano Kanaan laho maringanan disi. Adong do 4 (opat) barita na pokok sian bukku 5 Musa on i ma: (1) Ditaringoti si Musa angka masa di opat pulu taon naung salpu. Disosohon ibana ma tu bangso i, marningot panogunoguon ni Debata di nasida di na mamolus padang pasir jala dipodai nasida asa marpangoloion dohot satia tu Debata. (2). Dipahantus si Musa patik na sampulu i jala diondolhon lapatan ni patik parjolo, mandokhon tu bangso i holan tu Jahowa sambing. (3). Dipasingothon si Musa tu bangso i lapatan ni parpadanan nasida dohot Debata. (4). Dipillit si Josua gabe gantina, laho manguluhon bangso ni Debata. Apala na diondolhon di bukku on, i ma na pinalua jala na pinasupasu ni Debata bangso na pinillitNa i.\nPatik ni Debata marguna do i mangaramoti parrohon ni bangsoNa, jala gabe diboto angka na denggan dohot na roa. Halak Kristen gabe songon sorminan di ganup partingkian di ragam ni pangalaho na maralo tu lomo ni roha ni Debata. Patik i do na manogunogu ganup halak tu lomoni roha ni Kristus, asa lam tangkas mananda Kristus na gabe pamusatan ni haporseaon na marojahan di bagasan holong ni roha ni Debata. Di bagasan patik i do partinandaon ni bangso i tu Debata huhut mangaramoti habadiaon ni bangso i sian ragam ni haramunon ni portibi on. Patik i do na gabe songon handang na paasingkon bangso i sian sude bangso na di portibi on huhut manogu nasida tu dalan lomo ni roha ni Debata. “Tangihon ma, ale Israel, anggo Jahowa Debatanta i, Johawa sasadasa do”.\nSada do Debata na marlapatan asa manat maradophon pengaruh-pengaruh angka ugamona asing songon hasipelebeguon. Dihaoloon ni bangso israel tu Jahowa dohot di hasatiaon mangoloi patik dohot aturan ni Debata, dijalo nasida do asi ni roha na sumurung, na so hasuhatan godang na. Asa molo didok di bagasan turpukta on: Anggo Debatanta i, jahowa Debata sasadasa do; i do Debata na sintong, na so marmula na so marujung. Laos panindangion i do na ingkon di soarahon bangso Israel ganup ari, jala i do disurathon nasida di tohang ni jabuna, na gabe sidohonon di bagas ni halak Israel. “Ibana na sasada i do jumadihon saluhut, marhite huasoNa jala marhposan tu Ibana” (Kolose 1:16). Turgas dohot tanggungjawab ni bangso ni Debata/halak Kristen i ma manghaholongi Debata sian nasa ateate dohot gogona. Tarida do i nang di pamungkaan lapatan ni patik na sampulu i, didok ingkon di habiari rohanta Debata, jala ingkon holong rohanta di Ibana. Holong ni roha tu Debata do kunci pangulaon di patik i, ndada mangasahon gogo ni jolma na terbatas. Molo jumolo jolma i mabiar jala humolong tu Debata asa tu nasa na adong, diajari biar dohot holong na songon i do hita asa boi mangulahon patikna. Asa ndang mangasahon moral naumporlu na pinangido ni Debata sian jolma, alai holong ni roha i do, na marparbuehon moral na marojahan tu patik ni Debata.\nMarragam do ajaran di portibi on na sai mangondolhon asa marparange na denggan. Isara ni adat, na borhat sian gogo ni jolma i sandiri, alai ndang trjamin hadengganonna, ala ndang borhat sian holong ni roha ni Debata. Alai angka ulaon na denggan na borhat sian holong ni roha ni Debata, diparbuehon i do ulaon na denggan namarpardomuan tu patik ni Debata. Ingkon di gomgomi patik i do sandok dagingta on, asa sude pangulmitonta, parsaoranta, ingkon tongtong patuduhon na halak sihaholongi Debata do hita, na mardalan dibgasan patik ni Debata.Ndang mubauba patik ni Debata, na hot do i ro di saleleng ni lelengna. Holong ni roha i do dasor ni patik i, jala i do makna na umbagas ni patik. Jala Tuhan Jesus sandiri pe, lam dipabagas do lapatan ni patik i di jamitaNa. Di Mateus 22: 37, 39 didok: “sihaholonganmu do Tuhan Debatam sian nasa atematem, sian nasa hosam dohot sian nasa roham.Alai dos do arga ni na paduahon on: sihaholonganmu do donganmi doshon dirim”.\n1. Boha do di bahen hamu cara mangaholuhon patik ni Debata ?\n2. Boha do cara na di bahen hamu laho mangajarhon patik tu angka ianakhonta ?\n3. Boi do diulahon hamu patik ni Debata secara rimpas di bangasan ngolumuna ?\n5. Tangiang Pangondianon/Syafaat\n6. Marende : B.E. No. 202: 1-2 (Papungu Pelean)\nMinggu IX Dung Trinitatis - 20 Juli 2008\nHASADAON PAROHON HAGOGOON\nUlaon Apostel 2: 41-47\n1. Marende: B.E. No. 102: 1-2\n3. Manjaha dohot Manangkasi Turpuk\nBuku Ulaon Apostel manaringoti ulaon ni Tondi Parbadia di huria na parjolo i. Marhabiaron do angka apostel i tu angka jolma naung mamparsilangkon Jesus sotung tong muse dipusa nasida sahat tu haroro ni Tondi Parbadia. Marpungu dibalik ni pintu naung tarhunci di Jerusalem ari parjolo dungkon hananaek ni Yesus Kristus. Diboto angka sisean i do paboa na maol manghatahon taringot tu harajaon ni Debata tu jolma na asing, alani i gabe martabuni nasida. Alai dang pola sadia lelengna, sada hal terjadi na pola mangubah dalan ni pingkiran nasida mambahen barani nasida laho patuduhon haporseaon nasida marhite-hite na mambaritahon goar ni Jesus Kristus.\nHagiot ni roha ni angka Apostel mambaritahon barita nauli tung mansai bersemangat, marhitehite parbaritaon i gabe godang ma angka jolma manjangkon jala porsea tu barita nauli. Diprioritashon angka Apostel i do panghobasion nasida tu ulaon manjamitahon Hata ni Debata mamaritahon taringot tu Jesus Kristus na manaon na hansit ala ni dosa ni jolma manisia pola tung mate tarsilang dohot taringot tu haheheonNa. Jala tangkas situtu do tarida panghorhonna, ima na nlam martamba torop ni sisean i, lam godang ma angka na porsea di Jesus Kristus jala lam torop na gabe parjambar di harajaon ni Debata.\nTongtong do ditiop angka Apostel i tona dohot janji naung dijanjihon ni Jesus di tingki ngoluna naeng donganna nasida marhitehite na manuru Tondi Parbadia laho mampargogoi nasida mambaritahon baritahon nauli i. Dung ari pentakosta lima puluh ari dung hamamate ni Jesus Kristus, jongjong ma si Petrus di jolo ni torop halak di Jerusalem jala marhabaranion no roha ibana manajmithon taringot tu harajaon ni Debata. Dijamitai Apostel Petrus ma angka na torop i asa paubaonna rohana dohot pandidihononna nasida di bagasan Goar ni Jesus Kristus, bahen hasesaan ni dosamuna, asa dialo hamu silehonlehon n, ima Tondi Parbadia. Asa godang do halak na tardidi di na satingki i pola tolu ribu halak torop na. Mansai balga do ulaon pandidion i ditingki i. Pandidion na ni ulahon nasida ima songon naung ni bahen ni si Johannes na marhitehite aek, dibagasan goar ni Jesus Kristus dohot Tondi Parbadia, diihoti dohot parange na paubahon roha.\nRumang ni parngoluon ni ruas na parjolo ima na paubahon roha nasida. Marparange nasida songon jolma naung manjalo pandidion dohot manjangkon pangulaon ni Tondi Parbadia dibagasan ngoluna ima marhabiaron dompak Debata Jahowa huhut mamuji goarNa, satia marpasaoran laho membege pangajarion ni angka Apostel i, marulaon na badia nasida dohot martangiang, dibahen nasida do parsaoran i songon ulaon hatopan na dirajumi nasida saluhutna artanasida ima na marsisagian marguru tu haseaanna be. On ma hajonjongan ni huria na parjolo i. Ganup ari do nasida tongtong saroha di bagas joro jala jojor jabu do nasida marulaon na badia, marlas ni roha jala marbulus ni roha nasida marsipanganon. Huhut mamuji Debata jala lomo do roha ni nasa natorop mida nasida. Marhite pambahena ni nasida i gabe dihalomohon angka situan natorop do angka pangulaon nasidai gabe saksi-saksi ni Jesus Kristus nasida, gabe parbarita nauli nasida.\nParsaoran ni huria i tung mansai togu jala sada alani hasetiaon ni ruas i manjangkon jala mambege pangjarion ni angka apostel i. Marhitehite hasatiaon dohot hasadaon do gabe mangolu ma partondion jala laho mangula angka silaon di tongatonga ni huria, songon ni ruas ni hruia na parjolo i. Ngolu partondion nasida i tarida di parngoluonna siganup ari. Perbedaan status sosial dohot ekonomi terjembatani marhitehite na saling marsisagian. Dang pola adong jurang pemisah na tung mansai lebar antara ni na mora dohot na pogos na marhahurangan. Ngoluon ndang holan tu dirinta sandiri, alai kebesamaan. On ma parsaoran na togu jala sihalashononhon. Di ruas ni huria di tingki i, arta dohot ugasan ndang gabe tujuan ni ngolu, alai arta dohot ugasan ima sada alat laho marparsaoran dohot angka dongan na marparsaoran tu Debata.\n1. Molo tapatudos tu hurianta sisaonnari on tu huria na parjolo i, angka dia do na tarida songon hahurangan ni ruas laho mamuji Debata?\n2. Dia do sihirimonta nanaeng sibahenonta tu huria di tingki saonnari?\n5. Tangiang pangondianon/Doa Syafaat\n6. Marende : B.E. No. 114:1+3\nMinggu X Dung Trinitatis\nTanggal 27 Juli 2008\nNats: Heber 5:5-10\n1. Marende : BE. No. 12:1-2\nJesus Gabe Pelean Pardengganan\nMolo tapamanat surat ni apostel Petrus i ma natarsurat di 1 Petrus 2:9, salahut do hita tarjou na laho parbarita nauli. Marga napinillit do hita asa manghobasi huriaNa. Asa marhitehite barita nauli na tabaritahon patar haluaon i tu saluhut bangso. Dipillit jala dijou Debata hita di laho papatarhon barita haluaon in dada ala naung singkop jala bonar hita di adopan ni Debata. Alai holan asi ni rohaNa sambing do i. Debata manjou jala mamillit angka na porsea di Ibana i ma laho patulushon sangkapNa. Marragam do goar ni angka na manghobasi ulaon na pinasahat ni Debata. Adong do i gabe panurirang, raja, malim, apostel, sintua, pandita, diakones, dna. Tu angka na manghobasi ulaon ni Debata di lehon do tondi hagogon, habisuhon dohot pangurupion. Songon na masa di Padan Narobi dohot Padan Naimbaru.\nIa turpuktaon naeng pabotohon tu hita, songon dia tugas angka sintua ni malim. Di Padan Narobi tugas ni malim ima na manghobasi di bagas joro ni Debata. Namartugas pasahathon pelean situtungan tanda hasesaan ni dosa. Ibana ma perpanjangan tangan ni Debata. Jesus do Malim na sasintongna. Ibana do Malim na umbalga jala na parpudi padasiphon dohot mangungjungi tohonan hamalimon. Marhitehite diriNa gabe pelean tu Debata. Debata sandiri do na mamillit jala mangojakhon Ibana gabe Malim. Hamalimon ni Jesus tongtong do mangihuthon hamalimon ni Jahudi di Padan narobi ima na mangihuthon horong si Melkisedek.\nAha do hasurungan Hamalimon ni Jesus dohot angka malim naung salpu? Malim angka naung salpu tontu dibatasi oleh waktu hombar tu tingki dohot ngolu ni malim i. Alai Hamalimon ni Jesus manontong do i ro di salelenglelengna. Hamalimon ni Jesus ndada mangaradoti pelean tu Debata songon angka malim na pinillit Debata alai diriNa do na gabe pelean na denggan jala hushus tu Debata i ma marhitehite naung durus mudarNa di dolok Golgata. DiriNa do na gabe dipelehon asa malua hita sian dosa. Marhite na dipelehon diriNa humonghop hita gabe denggan parsaoranta dohot Debata. Sada muse hasurungan ni hamalimon ni Jesus, i ma dipartangiangonNa. Mardongan angguk dohot iluilu do Jesus martangiang uju di Getsemane. Di angguk dohot iluiluNa i tarida ma hajolmaon ni Jesus manaon sitaonon. Marhitehite Jesus, gabe taruli haluaon salelenglelengna do angka na manghaporseai Ibana. DiriNa di pasahat gabe pelean asa malua hita sian dosa.\nDebata sandiri do na manjou jala mamillit sada halak na gabe sintua ni malim. Pamilliton ni ndada ala naung pintor jala denggan ulaonta, alai asi dohot holong ni rohaNa sambaing do i. Songon i do nang angka parhobas di hurianta, ima pandita, guru huria, sintua, diakones, dna. Ingkon Debata do na manjou asa gabe parhobas. Lapatanna, syarat na utama di angka halak naeng marhobas di huria i ma paonjouon ni Debata, ihut tusi ma pangoloion tu na manjou i. Olo do hamu di jou Debata laho manghobasi huriaNa? Halak naung tarjou jala dipillit Debata ndang boi marlomolomo dilaho manghobasi huriaNa. Ingkon dibagasan unduk dohot serep ni roha do hita mangulahon ulaon ni Tuhan i. Ingkon songon parrohaon ni Kristus do parrohaonta (pat. Pilp. 2:5). Ndang jadi tapangasahon gogonta, pingkiranta di na laho manghobasi huria ni Tuhan i. Alai taula ma i holan mangasahon pangurupion sian Debata.\nUlaon dohot panghohopan ni Tuhan Jesus tu hita gabe mambahen hita targoar anak ni Debata. Angka ianakhon ni Debata ingkon do mian di bagasan Ibana. Jala tongtong mangulahon lomo ni rohaNa. Ndang jadi hita manimbil sian dalan ni Ama i. Molo mardalan dope hita dibagasan hagiot ni daging berarti ndang be targoar hita anak ni Debata. Marhite naung dipelehon Ibana diriNa nunga gabe denggan parsaoranta dohot Debata. Alani i, ingkon rade do rohanta mangalusi dohot mangulahon panjouon ni Tuhan i. Sude hita tarjou asa taula lomo ni roha ni Tuhan i. Taulahon ma panjouon i marhite na manghangoluhon dohot mangulahon hata ni Tuhan i di bagasan ngolunta. Asa merhitehite pangoloionta i, lam rarat barita nauli i di portibion. Jala pos ma rohanta di hagaleonta songon jolma hita, molo songgop pe hamaolon, parungkilon manang pangunjunan di panghobasionta i, tajou ma Tuhan i, dung i alusanNa ma hita marhite pangurupionNa, asa tulus sangkapNa marhite panghobasionta. Unang mabiar jala sumurut hita manghobasi huriaNa tung peg ok sitaonon na taadopi. Ingkon rela do hita berkorban, di laho patulushon sangkap ni Debata. Songon Kristus na berkorban pola mate Ibana di hau pinorsilang asa mangolu, malua sian dosa jala gabe parsidohot hita manean harajaon ni Debata.\n1. Songon dia do haradeonta molo tarjou hita laho manghobasi huriaNa i?\n2. Aha do na boi taula dilaho manghobasi huria ni Tuhan i?\n3. Boha do sikapta, molo ro ragam ni angka parungkilon hinorhon ni panghobasionta di huriaNa i?\n5. Tangiang Pangondianan/Doa syafaat\n6. Marende : BE. No. 91 (HG):1 …. (Ihut Papungu Pelean)\nCal. Pdt. Darwin Agustus Saragi, S. Th


HAMPUNG TOGI - MULAK MANOGOT SI TOGI; ALA MABUK - PALAMBOKPUSUPUSU\nHome » TORSA » HAMPUNG TOGI - MULAK MANOGOT SI TOGI; ALA MABUK\n18 August 2017 TORSA Edit\nPanurat: Tansiswo Siagian.\nBangkol do nian roha ni Ompu Pangadean boru laho mandungoi parumaenna i ala nunga bagas borngin, hape nunga mareak pukul sampulu borngin nangkin si Kartini sidung manaringka abit. Si Togi pe laos so mulak sian na sogot, ianggo pandokna na laho tu Kantor Camat do adong ninna urusonna, hape sahat tu tonga borngin laos so marna mulak.\nAlai, ala ringkotna dituntun Ompu Pangadean do mandungoi parumaenna i tung pe nian dokdok rohana ala tangkas diboto ibana loja ni si Kartini sadarion, mangalompa, manusi abit, paias jabu, majaga tigatiga Napuna, manapu dohot paias jabu, manaringka dope, alai asa adong laho manggorgori tes ala manombo sambolit ni Ompu Pangadean Doli, ujungna didungoi do parumaenna i.\n“Kartini….oh Nai Paima, naung modom do ho poang. Ia dungo ma jolo ho asa hodohon jolo aek ” ninna Ompu Pangadean boru manuktuhi bilut ni parumarenna i.\n“Aha Inong?, aha na ringkot?” ninna si Kartini dung diungkap ibana bilutna i.\n“Ai na so mulak dope si Togi?”\n“Daong dope Inong”\n“Tu dia ma nuaeng i, laos so dipingkirhon nioli naung mardenggan pamatang”\n“Akh, na lalap do ra anakmi Inong dohot donganna di lapo. Muse on dope hea anakmu songon i”\n“Nang so i, unang olio sai mulak borngin ibana, somal haduan. Toe ma kedan, hodohon jolo poang aek las, asa pamasuk tu botol, manombo sambolit ni simatuam. Langkahon ma ate, asa hudampoli jolo simanjojakna i ai apala manorusnama patna i” ninna Ompu Pangadean boru.\nDilangkahon si Kartini mamungka api di tataring tung pe nian losok rohana jala sai ditaittait simalolongna naeng modom, alai ala sahit ni simatuana i, ditaonton ibana do ingkon mangalompa aek. Biar rohana muse so tung bait dia annon simatuana i, hape nian nunga sabulan on ndada hea manombo be sambolit ni simatuana i.\nTompu marbahir rohana marningot si Togi, tompu lungun jala busisaon ibana mamingkirhon tunggane dolina i. Tubu lomos ni rohana so tung bait dia amantana asa so hatop mulak tu jabu. Songgot sampak mudarna tubu sungkunsungkun ni rohana; na mahua do nuaeng ibana, aha do nuaeng na masa, so hea ibana songon on nunga tonga borngin laos so mulak. Diapus ibana nanget siubeonna, dipapos rohana dang na mahua tunggane dolina i.\nDiisihon si Kartini aek naung gurak i tu botol, dipandimpos ibana langkopna, dibungkus ibana dohot sitagundal na ias, diboan ibana tu bilut ni simatuana.\nDiida ibana simatuana boru sai mandampoli simanjojak ni simatuana doli, alai ianggo simatuana doli nunga sai maniop siubeonna manaon hansitna.\n“Inongma mambahen aek las on tu siubeon ni Among i, ahu pe mandampoli simanjojakna i” ninna si Kartini mangalehon aek las na di botol i, ala subang rohana maniop siubeon ni Simatua dolina.\nDidampol si Kartini pat ni Simatuana doli i, tutu mansai manorus. Diososhon ibana miak, didampol asa moru nian ngalina i.\n“Singkati ma jolo aek las on, nunga ngali muse. Laos boan jolo termos i tuson asa minum jolo simatuamon” ninna Ompu Pangadean boru.\nHatop hinsat si Kartini, dilangkahon ibana dompak pudi, dihojot ibana mangisi botol i sian aek na mohop sian termos. Diboan ibana muse tu bilut ni Simatuana i. Diida ibana nunga humusor simatuana doli, gariada nunga boi gogo soarana manghatai.\n“Na so mulak dope si Togi ninna hamu parumaen?” ninna Simatuana doli.\n“Mulak nama satongkinna i, na lalap do ra i Among dohot donganna. Ndang mahua i” ninna si Kartini.\n“Hujar ajar do tahe baio i. Nunga diboto hurang hipas hamu alai lalap so marna mulak hape nunga tonga borngin” ninna Ompu Pangadean doli mangadu roha ni parumaenna i.\nDang pola sadia lelengna i nunga ummiran panghilalaan ni Ompu Pangadean doli, simanjojakna pe nunga las jala lam minar bohina marsumangot dung ndang sai mamiu be siubeonna. Nunga boi hundul Ompu Pangadean doli huhut minum tes las pinasahat ni si Kartini.\n“Modom ma hamu parumaen asa mangulon hamu. Molo ro annon si Togi pasombu hamu songon i di duru so tung diungkap hamu pintu. Asa diboto lapalapa i jolo na mardai. Paida hamu diduru i ibana” ninna Ompu Pangadean doli patudu murukna pangalaho ni si Togi.\nTutu ma tahe, dang sadia leleng peak si Kartini di podomanna nunga dibege ibana adong manuntuk dorpi ni bilutna sian duru. Si Togi, ninna rohana marbahir. Diingot ibana hata ni Simatuana asa unang mangungkap pintu. ;Akh, songon na digetgeti ateatena molo sai di duru amanta hinaholonganna i\nDituktuk si Togi muse nanget sian duru huhut manjouhon si Kartini nanget unang tarbege natorasna roha ni si Togi so tung gabe Inongna mangungkap pintu. Diantusi si Togi do molo gabe Inongna mangungkap pintu annon, buraanna ma ibana.\n“Ma e….ungkap jolo pintu” soara ni si Togi nanget.\nHabang roha ni si Kartini, ungkaponna , so tung muruk Simatuana. So ungkaponna, akhh so tung ngalian amantana i sai di duru huhut sai diharati rongit. Tompu madetuk rohana, habang panghilalaanna, diapus ibana ateatena, dang pulut rohana leleng sai manuntuhi amantana i di duru.\nHinsat si Kartini sian podomanna, nanget diungkap ibana pintu ni bilut, manat ibana mardalan manjonohi labalaba ni jabu i. Nanget songon na mangelek rohana asa unang mangkuling pintu i tingki diungkap ibana manait sordak ni pintu i.\n“Siittttt……” ninna si Kartini huhut mangodothon jarijarina tu bibirna partanda unang marsoara si Togi.\nDiida ibana rabatrabat mardalan amantana i, hosana pe bau tuak; ‘Bah na mabuk do huroha ibana’ roha ni si Kartini mangaransang pintu ni jabu i dohot sordak.\nHohom do si Togi bongot tu bilutna diihuthon si Kartini sian pudi. Songon na disampakhon si Togi nama dagingna tu podoman, mordong panghilalaanna ma godanghu minum tuak dohot donganna di Onan Sirpang Tolu.\nDipapeak si Kartini di lambung ni si Togi, mabiar ibana manungkun boasa leleng, boasa mabuk, boasa….boasa…boasa….haholonganna i, so tung annon muruk rimason parhalanguluna i ala nunga tuahon. ‘Sogot ma husungkun tahe’ ninna roha ni si Kartini.\nTompu mutauta si Togi, sabur songon i di ginjang ni podoman i. Hehe si Kartini, dibuat ibana sitagundal, diapusi utauta ni amantana i. Dang dope sidung diapusi ibana, nunga mutauta muse si Togi.\n“Hoaakkkkk……” diutahon si Togi muse niinumna i. Bau, mansai songit dianggo si Kartini, alai ditaonton si Kartini do i. Ibana pe nian nunga tung naeng mutauta, alai sai diorom ibana unang dohot ibana muta. Dilului ibana sitagundal, dang adong be, ditait ibana mandar sian atas ni lamari. Diapus ibana lambok bohi ni Amantana i, diapus muse pamangan ni amantana i nanget. Didampol ibana tangkuhuk ni si Togi sian sude bulus ni rohana, asa moru rohana panghilalaan ni amantana I unang sai mutauta.\n“Ma e…….” ninna si Togi, alai manigor hatop ditutup si Kartini pamangan ni Amantana i unang mungkap nian soarana maon dibege simatuana. Tubu biar ni si Kartini dungo Simatuana gabe muruhanna annon si Togi, akh….dang tarjalo rohana hona muruhan si Togi.\n“Pasipma disi unang dungo annon Inong” ninna si Kartini huhut mangapus bohi ni amantana i.\nIanggo ala loja ni si Kartini huhut naung mangkar modom nunga naeng dipadomom ibana nian asa sumihar dagingna sogot, alai boha bahenonna so manganturen haholongonna i?


21.27 Gereja Katolik Maria P.O.K.-Sidikalang No comments\n“Asa jumpa dilehon ho asiasi, unang ma pola diboto tanganmu sihambirang na nilehon ni tanganmu siamun!”\nAdong tolu parsiajaran na dipasahat Debata tu hita sadari on, ima:\n1. Mangalehon asi-asi tu dongan.\nTaringot tu natolu i, unang pola ta sungkun, dia do jomolo na ingkon taulahon, dia naumporlu? Tolunsi i, tung mansai porlu, na ingkon di ulahon angka halak Kristen, tolunsi i sai na marhubungan do, ndang boi dipapulik-pulik.\nMangalehon asi asi tu dongan ima sada dalan patuduhon holong tu dongan, tanda hita na marhaporseaon na so dirajai arta portibi, na so holan mamingkirhon dirinta sambing, alai hita pingkirhon do angka dongan, jala olo hita marbagi las ni roha dohot angka dongan marhtie na mangalehon asi asi tu dongan. Manglehon asi-asi i ingkon gabe parbue ni tangiangta dohot puasonta.\nMartangian i, ima tanda haporseoanta tu Debata, tanda holong ni rohanta natutu tu Debata. Gariada didok Jesus, tangiang i gabe sada tanda hubungan na tung mansai jonok tu Debata. Sahalak Kristen tontu ingkon do jotjot martangiang. Alai tung mansai jotjot do dongan i martangiang holan alana tarpaksa, holan ala adong na jinalona sian Debata. Molo tutu do tangiangtai, tontu ingkon marparbue do di pambahenan na denggan tu donang, olo mangalehon asiasi tu dongan, jala olo do marpuasa ibana.\nMarpuasa, tontu ndang alani asa langsing manang diet. Marpuasa i ingkon gabe sada tanda dihaporseaon tu Debata, ima na holan Debata do Tuhan na tasomba jala tapuji. Dinamarpuasa hita, hita ulahon ma sada ngolu, ima naso dirajai arta manang portibi on hita, tanda ndang olo hita dirajai arta dohot portibi on. Mrhite na marpuasa i, tatuju ngolunta holan tu Debata. Rupani puasa on godang, boi ma i puasa sian mangulahon na hurang ture, puasa di sangkap dohot tahi ni dagingta, jala puasa di sipanganon dohot siinumon hita. Puasa i, ingkon gabe parbue ni tangiangta, jala puasa i ingkon do marlapatan tu dongan. Molo marpuasa hita ndang mangulahon hajahaton manang ulaon na so ture, jelas berarti hita ulahon ma na denggan tu dongan jala manghaholongi dongan. Molo marpuasa hita ndang holan mangulahon sangkap dohot tahinta sandiri, tontu tarida ma di ngolu na manghargai angka dongan. Molo marpuasa hita di sipanganon dohot siinumon, tontu tarida mai di nasapartianon hita di dongan na metmet, jala on taulahon marhite na olo mangalehon asiasi tu dongan. Tung mansai godang lapatanni asi-asi i apalagi molo sian parbue ni puasanta.\nNatolu on, tung mansai ingkon diparngoluhon halak Kristen, alai dipasingot Jesus hita, asa hita ulahon i sian ias ni roha, unang asa dipuji jala dipasangap jolma hita, unang gabe pameran, jala unang pola dibaritahonon, asa unang gabe tubu ginjang ni roha di haporseaon hita. Molo tutu do sude i hita ulahon sian ias niroha, tontu ndang gabe mandele hita mangulhaon saluhutna i, tung pe ndang dipuji, ndang dipasangap jala ndang dihargai halak hita. Alai molo mandele do hita mangulahon sudenai alana ndang adong mamuji, ndang adong pasangaphon hita jala ndang adong na manghargai hita, boi do dohonon, berarti hita holan asa dipuji, dipasangap jala dihargai halak do hita.


Trio Nirwana Archives – Kumpulan Lirik Lagu Batak Terbaru Trio Nirwana Archives – Kumpulan Lirik Lagu Batak Terbaru\nTag: Trio Nirwana\nSayangku Holan Tu Ho\nLirik Lagu Batak - May 30, 2016 - No comments - Uncategorized\nlirik lagu sayangku holan tu ho. huhaholongi do ho hasian. sian bagas ni rohakkon. huboan do ho ditangiakku. husimpan buni di ate atekkon. unang curigai au hasian. unang be sai cemburui au. posma roham hasianku. na ikkon ho na gabe rokkap hi. nunga hugorga balga. goarmi nang goar hi. hu uhir denggan di rohakkon. asa […]\nlirik lagu holan ho. holongki tu ho hasianku. tung so muba so mose be i. tung mahiang laut i. nang magargar dolok i. sai hot doi tu ho sasada ho. tiop ma gomos dibagas rohami. janji naung tapudun i. asa unang magopo sasuda sakkap ta i. pasahathon parbogasonta i. sada hita nadua tudolok tutoruan. lao […]\nLirik Lagu Batak - July 20, 2012 - No comments - Uncategorized\nlirik lagu bunga na bontar. bunga nabontar na hulehoni tu ho. simpan ma ito unang muba holong mi. ias songon bontar ni bungai. songoni ma rohakki. ima tanda ni holong na dirohangkon. ho ma na parjolo ho ma na parpudi. dirohangki. sotung gabe malos hasian. bunga na hulehon i. torop pe bintang na dilangit. sigarani ni […]\nLirik Lagu Batak - July 20, 2012 - 1 Comment - Uncategorized\nlirik lagu boan ma holong hi. dang tadok ahui be sude hasian. holong mi sian sai hot doi dirohakkon. ahut boi tarbahen ahu songon sidoli ni natua-tuami. unang be sai tumatangis ho hasian. boan ma holongki di roha mi. ai dang tabereng ahu be sai tumatangis ho. diabingan ki hasian. hasian na lagu. di lehon […]\nBoasa Ma Sai Marsak\nLirik Lagu Batak - July 20, 2012 - 5 Comments - Uncategorized\nlirik lagu boasa ma sai marsak. boasama sai marsak ho. boasama sai muruj ho. so huboto alani aha umabaen na gabe songoni. molo gabe manolsol do ho. di parbogasoni da ito. boasama sosian na jolo. dang dipaboa ho tu ahu. naso holong ni roha mi. unang gabe sisoada nian pargahulanta i ito. boto ma holong […]\nlirik lagu gellengtai ma. unang sai marsak be ho. unang be holan nasai mandelle. mamikkiri hasstt ni parngoluan on. inang ni gellengku. bereng mai gellengnta i. huhut pagomos na martangiangi. otik pe na sinari siapari i. pasabar ma roham. ai so adong inang nahot na diportibion. ai na marhusor sude do pargoluon i. dingoluon godang […]\nLirik Lagu Batak - April 18, 2011 - 11 Comments - Uncategorized\nlirik lagu new hunter. denggan do tikki pargaulanta i. uli maccai sonang pakkilaan. molo jumpang malam minggu di sms ho do au. di arian mol ma hita pajumpang nimmu do. dipatandahon ho au tuakka sisolhot mi. hape dang ditolopi sakkap ta i. dung diboto karejokku dang pegawai negeri. parrengge-rengge burjer do au disenen. ito nelly […]\nLirik Lagu Batak - April 18, 2011 - 4 Comments - Uncategorized\nlirik lagu parumaen ni dainang. nungga huboan be inang parumaen mi. siboru tinodo ni rohakkki. boru ni raja boru na mora. mora marroha. parumaen naung leleng pinaima mi. nagabe sirokkap ni tondikku. dongan marluga disada solu. dingolu-ngolu. paherbang ma tanganmu. ale amang ale inang. lehon pasu-pasu tu hamion anakkonmon. anggiat ma dituppak tuhan i. marpinoppar […]\nlirik lagu soada tudosan mu. tano batak ,tanoni bangsotta najumogi i. tung godang do hammoraon disi. tano na maccai uli,adaran na pe bidang. disi parngoluan ni. tung dame jala denggan sude. tano batak i najogi i. so tarpodom matakki molo,huingot-ingoti. sude hinauli ni tao toba i. naso hatudosan i diliat portibion. tung torop do ro […]\nLirik Lagu Batak - April 18, 2011 - No comments - Uncategorized\nlirik lagu ho. ho diate ate hu. simpan do gombar mu. hodo dipusu pusuk hu. hu buni do goarmu. unang be martutukian ito. unang be holsoanho. ai dison do au rap dohotho. mandongan ni hohaholongan. sadihari pe addong sihol ni rohami. tibu do au ro mandapothonho. unang be ito unang sai lalap dina hinalungunho. bolokkon […]


Refleksi Jubilate | M A R S A G I - jamita\nPosted by: Jamilin Sirait | April 19, 2010\nRenungan tu ari Minggu 25 April 2010\nJubilate: Marolopolop tu Debata ma sandok tano on\nTurpuk jamita: Ulaon 15:6-18\n– Bagian ni pardalanan ni apostel Paulus laho mamaritahon barita na uli do turpuk on. Laho mangurupi hita pabagashon pangantusion ringkot do tajaha mamungka sian bindu 9 ima taringot tu hamubaon ni roha ni si Paulus sian silele angka na porsea tu Yesus Kristus gabe apostel, na tangkas mangalehon roha dohot sude ngoluna manghophop barita haluaon i.\n– Diadopi si Paulus do angka hamaolon (rintangan), pardalanan na mansai maol dohot angka perbedaan pangantusion, perdebatan taringot tu hajongjongan ni aturan-aturan ha-Jahudi-on marpardomuan tu ngolu ni halak na rade mangihuthon Jesus. Di deba halak Jahudi, marlangku do aturan ha-Jahudi-on tu sude halak na porsea tu Jesus. Angka penganut ugamo Yunani hian (“kafir”, non-Yahudi) ingkon disunat do asa sah sebagai halak Kristen. Tontu holan salah satu sian aturan ha-Jahudi-on do on, godang do pe angka aturan na asing. Lapatanna, molo marlangku parsunaton i, ingkon marlangku ma nang angka aturan na asing.\n– Ndang ditolopi si Paulus pandapot ni deba halak Jahudi on. Nang pe sian tongatonga ni Israel (pomparan ni si Daud) haroro ni Jesus, ndang gabe merubah status parbangsoon dohot budaya molo naeng siihuthon Ibana. Marasing do proses gabe proselyt dohot gabe siihuthon Jesus. Ganup suku bangso adong do budayana be. Ganup halak na porsea tu Jesus ndang mangilulu gabe suku bangso na asing, ndang mungkin mago identitasna songon sada suku bangso. Alana, ndang di atas dasor aturan ha-Jahudi-on halauon na pinatupa ni Jesus Kristus. Asi ni roha ni Debata do haluaon i jala dipasahat tu sude bangso, ndang marimbar. Asa na gabe syarat parjolo mangihuthon Jesus ima rade manghaporseai haluaon na pinatupaNa marhite panghophoponNa di silang i.\n– Hombar tu si, ndang tarjalo hita angka pingkiran na mandok: “ala hakristenon i diboan angka missioner na ro sian Eropah manang Barat, gabe agen ni halak Barat ma angka halak Kristen na di Asia.” Deba halak mandok, halak Kristen Asia ima “the Westernized” (yang telah dijadikan menjadi Barat/Eropah). Tatulak do pingkiran na mandok, ia halak Kristen Batak ndang ringkot be mangulahon adat ai nunga ro adat na imbaru na berdasarkan hakristenon. Apostel Paulus mandok: ndang mardiaimbar di si halak Yahudi manang halak Yunani, hatoban manang anak mata…. (Gal.3:28). Lapatanna, molo gabe Kristen hita halak Batak ndang gabe mago identitasna sebagai halak Batak. Tongtong do hita halak Batak, ima suku bangso naung memiliki budaya sian na jolo. Taokui do, ndang ala ni budaya i umbahen na dipalua hita, holan asi ni roha ni Tuhanta sambing do. Alai ndang didok asa tapamago ma budayanta i. Ndang na mandok gabe tumimbo ma budaya sian Barita Nauli. Ingkon tongtong do Barita Nauli parjolo, jala I do dasor (ojahan) ni hakristenon. Alai gabe marguna do budaya laho pahothon dohot patoguhon panjangkononta di haluaon i. Kenyataan, tapangke do hata Batak sahat ro di sadari on jala bagian ni budaya do i. Angka suku bangso na asing pe dipangke do budayana dohot bahasana be. Tutu adong do deba sian angka ulaon adat na so porlu tapartahanhon molo taida maralo tu hata ni Debata. Alai ndang boi mamuramurahu hita mandok, budaya dohot adatta i maralo tu hata ni Debata.\n– Tangkas do dialo angka apostel na parjolo sikap ni deba halak Jahudi na merendahkan budaya ni angka bangso na asing. Didok angka apostel i ndang ringkot diberlakukan adat ni halak Jahudi tu halak na so Jahudi. Asa molo adong na mandok naung ro adat na imbaru jala mago ma sude adat ni angka suku bangso maralo do i tu pangajarion ni angka apostel na parjolo i.\n– Boi marolopolop sude bangso ala dijalo Debata do ganup gabe anakkonna na manjalo haluaon i di hajongjonganna (identitas parbangsoonna) be. Tongtong do ingkon ongkuhononta holan asi ni roha ni Debata do umbahen malua hita. Jala sude halak Kristen ingkon mangokuhon on. Tauji ma muse manguhal umbagas na gabe refleksi ni jamita on.\n« Renungan Quasimodogeniti\nPenertiban Pemakaian Telephon Seluler »


naiPadot…. – Amani Partogi\n← Jolma na jujur…\nLippat ma….. →\nPosted on 10 September, 2009 by Hendry Lumban Gaol\nDidok natua-tua marupa do naburju, marupa do na padot marupa do silabbas roha. Molo na padot mulaulaonna, upana, denggan ma ulaonna jala marparbue. Molo upani si labbas roha gabe halomoan ni donganna jolma, ai olo do patalu dirina. Na tarsingot do tu sasahalak dihitaan, ima sahalak jolma na padot mula ulaon. So bissar dope mataniari nunga lao mula ulaonna tu balian, manuan gadong, dungi marbabo disaba. Dung torang ari, mamahan manuk, bibi nang pinahan lobu. Dungi mulak ma tu jabuna, mangaloppa sipanganon nasida.\nSongoni do nang naiPadot. So marhasoan tanganna, tuk do sadari holan mula ulaon. Dang dope bissar mataniari sian pussu ni Dolok Pinapan i, nunga dihobasi hirangna dohot pakkurna massi gadong lao allangon ni pinahan. Diida ibana dandang pangaloppaan indahan ni pinahan on nunga kosong, hape sanakkinon tolu babi nabolon i nunga marngiak-ngiak.\nNiattusan ma dihita an, ai molo babi, tabungan masa depan do on. Ai babi on do parbagaonna innon molo adong haporluan na ikkon gararon, isarana rupani lao borhat parsikkola, dungi molo naeng pature jabu. Ido sipata, sai olo do gabe peol pakkilalaan molo dung disukkun natua-tua i iba. ” Nga mangan babi??” sai ninna do parjolo molo dung mulak natoras niba sian balian. Dang jolo iba disukkun, manang anggi niba. Ninna roha, naummarga do babi i sian iba??.\nDungi sukkun-sukkun namangihut, “nga marlobu manuk??”. Dang hea disukkun jumolo “nga mangan anggim?? nga maridi anggim?? bohado parsiajaranmu disikkola. Palias ma i, datung hea disukkun natua-tua i, putten piga ma nakkinon dapot iba. Naung hebatna, molo pinaboa dapot iba putten 8, tor didok do “Namaniru ma ho ra akke”….Dang adong tikki mangajari iba di jabu.\nNga haginjangarian ibana mulak sian hauma, jala dihumalaputi do mangaloppa. Anggo akka anakkonna nunga lao marsikkola be. Dang diida ibana tungganedolina dijabu. Alai diboto ibana do, dilapo ni OppuHumuntal minum kopi. maipat manogot sai disi do amaniPadot marnonang. Huhut paima nomor ni togel na haluar nabodari. Nian, nga piga hali dipasingot ibana asa unang sai martogel, pasuda passarian alai dan marnamehon. “Suda tuhor ni gota, suda tuhor ni kopi holan tu togel i” ninna naiPadot marungut-ungut.\nMulak ma amaniPadot tu jabu dung gijjang ari, martimus bohi i. Boi botoon nasodapotan togel i. Didapothon ma naiPadot tu pudi ni jabu na mamahan babi. Diida ibana ma diapus-apus babi on mangan, jala babi on pe lomuk do tutu. Dang dianturehon naiPadot naung ro amanta i, sai lalap do babi on di urus. Sipata ditambai ibana sira tu palakka ni babi i. Ia so ikkan asin na busuk, sira do dibaen naiPadot di sappur tu dodak i.\n“Baen jo sipanganoni bah,..asa lao jo tu balian” ninna huhut masuk ibana muse tu jabu.\nDipaima amaniPadot dang marna ro inanta i tu jabu, nga maru habis duabatang sigaret. Disigat hudon holan indahan nama, alai anggo ikkan asin nunga habis, ikkon si tutungon nama muse.\nDidulo ibana muse tu luar, didok ma “Ai loppahon jo ikkan asin i, nga male….”|\n“Tokkin nai jo, jolo sae jo au mamahan babi on”\n“Ai nga gijjang ari dah, pahatop ma..”\n“Dang dibereng ho au mamahan babi??…mardomu adong do tanganmu, loppahon ma satokkin, dang dipahan oppuHumuttal an ho nakkionon” ninna naiPadot, muruhan ibana ala diboto, nunga gijjang ari hape amaniPadot ipe mullop sian lapo.\n“Bah..dia do muse…..” ninna amaniPadot nga ro murukna.\n“Ckk…ck….na ma nah…pasuda ma, asa haru mokmok ho….” ninna naiPadot, songon na mangakkupi pinahan i. Sai songon namarsiattusan, dihajap babi on ma namangan i.\n“Dia do, pahatop ma…ai gabe ummarga do huida babi i sian ahu…”\n“Dang haloppa ho diho??” ninna naipadot.\n“Sai holan babi…sai holan babi i…huseat do innon i….ia urus iba sahali-sahali” ninna amanipadot tabba muruk na.\n“Margatti ma hamu asa huurus ho” ninna naipadot.\nPos ini dipublikasikan di TORSA dan tag batak, Hendry Lbn Gaol, suhutan. Tandai permalink.